CELEX: 62021CN0808
Language: lt
Date: 2021-12-21 00:00:00
Title: Byla C-808/21: 2021 m. gruodžio 21 d. pareikštas ieškinys byloje Europos Komisija / Čekijos Respublika

2022 3 7   
            
            
               LT
            
            
               Europos Sąjungos oficialusis leidinys
            
            
               C 109/18
            
         
      2021 m. gruodžio 21 d. pareikštas ieškinys byloje Europos Komisija / Čekijos Respublika
      
      (Byla C-808/21)
      (2022/C 109/25)
      Proceso kalba: čekų
      
         Šalys
      
      
         Ieškovė: Europos Komisija, atstovaujama P. Ondrůšek, J. Tomkin
      
         Atsakovė: Čekijos Respublika
      
         Ieškovės reikalavimai
      
      
                  —
               
               
                  Pripažinti, kad nesuteikdama Sąjungos piliečiams, kurie neturi Čekijos Respublikos pilietybės, tačiau šioje valstybėje gyvena, teisės įstoti į politinę partiją arba dalyvauti politiniame judėjime, Čekijos Respublika neįvykdė įsipareigojimų pagal Sutarties dėl Europos Sąjungos veikimo 22 straipsnį.
               
            
                  —
               
               
                  Priteisti iš Čekijos Respublikos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Pagal Sutarties dėl Europos Sąjungos veikimo 22 straipsnį kiekvienas Sąjungos pilietis, gyvendamas valstybėje narėje ir nebūdamas jos pilietis, turi teisę balsuoti ir būti kandidatu per vietos savivaldos rinkimus ir Europos Parlamento rinkimus valstybėje narėje, kurioje gyvena, tomis pačiomis sąlygomis, kaip ir tos valstybės piliečiai.
      Sąjungos piliečiai, kurie neturi Čekijos Respublikos pilietybės, tačiau Čekijos Respublikoje gyvena, neturi teisės įstoti į politinę partiją arba dalyvauti politiniame judėjime, todėl, Komisijos nuomone, negali naudotis politinėmis teisėmis, kurios joms buvo pripažintos pagal Sutarties dėl Europos Sąjungos veikimo 22 straipsnį, tomis pačiomis sąlygomis, kaip ir Čekijos Respublikos piliečiai.